A Bíróság 2011. március 24-i végzése (a Landgericht München I [Németország] előzetes döntéshozatal iránti kérelme) - Robert Nicolaus Abt és társai kontra Hypo Real Estate Holding AG
(C-194/10. sz. ügy)1
(Előzetes döntéshozatal iránti kérelem - A kérdés relevanciája - Hatáskör hiánya)
Az eljárás nyelve: német
A kérdést előterjesztő bíróság
Landgericht München I
Az alapeljárás felei
Felperesek: Robert Nicolaus Abt, Daniela Kalwarowskyj, Mangusta Beteiligungs GmbH, Karsten Trippel, VC-Services GmbH, Henning Hahmann
Alperes: Hypo Real Estate Holding AG
Klaus E. H. Zapf és Inge Jung-Arend részvételével
Tárgy
Előzetes döntéshozatal iránti kérelem - Landgericht München I - Az EK 297. cikknek és a tőzsdén jegyzett társaságokban az egyes részvényesi jogok gyakorlásáról szóló, 2007. július 11-i 2007/36/EK európai parlamenti és tanácsi irányelv (HL L 184., 17. o.) 5. cikke (1) bekezdésének az értelmezése - Valamely tőzsdén jegyzett társaság közgyűlése összehívásának a határideje - Olyan, az irányelv átültetési határidejének a lejártával hatályát vesztő nemzeti szabályozás, amely az összehívásra az irányelvben előírt minimális határidőnél rövidebb határidőt ír elő - Azon rendelkezés, amely olyan nemzeti szabályozásra tekintettel, amely szerint bizonyos közgyűlési határozatok a cégjegyzékbe való bejegyzésüket követően akkor is hatályban maradnak, ha azokat bírósági eljárás során semmisnek nyilvánítják, komolyan veszélyeztetheti az irányelvben előírt eredmény elérését
Rendelkező rész
Az Európai Unió Bírósága nem rendelkezik hatáskörrel a Landgericht München I által előzetes döntéshozatalra előterjesztett első kérdés megválaszolására.
____________
1 -
2 - HL C 195., 2010.7.17.